U četvrtak, 17. siječnja 2020. u Srednjoj školi Marka Marulića Slatina održano je Nastavničko vijeće u sklopu kojeg su bili predstavljeni i projekti u kojima sudjeluje Škola, a koji su financirani kroz Erasmus+ program za 2019. godinu. Aktivnosti su predstavile profesorice Sanja Špoljarić i Željka Korlević, koje su tijekom rujna nazočile strukturiranim tečajevima o kreativnoj metodologiji poučavanja engleskog jezika (Špoljarić) i metodi „obrnute učionice“, koja se može primijeniti u poučavanju različitih sadržaja (Korlević). Takodjer je koordinatorica Erasmus+ projekata, prof. Kata Vidaković, prezentirala novi projekt i najavila njegovu prijavu u Erasmus+ 2020.

Osim toga, predstavljene su projektne aktivnosti u okviru eTwinning platforme, u kojima sudjeluje naša škola. Održana je i kratka radionica tijekom koje su nastavnici pozvani da se pridruže eTwinning zajednici, te prezentirana prijava za eTwinning školu.

[eTwinning](https://www.etwinning.net/hr/pub/about.htm) je platforma za odgojno – obrazovne djelatnike (učitelje, ravnatelje, knjižničare, itd), koji rade u školama i dječjim vrtićima europskih država. Putem ove platforme članovi mogu komunicirati, surađivati, razvijati projekte, razmjenjivati znanja i iskustva te postati dijelom najzanimljivije obrazovne zajednice u Europi.

eTwinning se uspješno integrirao u [Erasmus+](https://ec.europa.eu/programmes/erasmus-plus/node_hr), program Europske unije u području obrazovanja, osposobljavanja, mladih i sporta.